open-index/open-wikipedia-markdown huggingface dataset:
John Legend

**John Roger Stephens**, best kjent som **John Legend** (født 1978) er en amerikansk soul-artist.

## Biografi
Legend ble født i Springfield, Ohio, men vokste opp i Philadelphia. Han begynte å ta pianotimer allerede som 5-åring og viste tidlig talent ved å være pianist for koret i den lokale kirken som 8-åring. Gospel var en viktig del av hans oppvekst. Ved siden av pianotimene og kirkespillingen, lærte han gospellåter av bestemoren. På ungdomsskolen laget han gospel-CD-er og opptrådte live med gospellåter. Han var også interessert i R&B og rap og blant hans tidlige favoritter var Boyz II Men og MC Hammer. De største inspirasjonskildene var allikevel 70-tallets soul-stjerner Stevie Wonder, Aretha Franklin, Curtis Mayfield, Al Green og gospelartistene Edwin Hawkins, Shirley Caesar og James Cleveland. Etternavnet Legend fikk han av en venn i Chicago.

John Legends første store opptreden på plate kom da han spilte piano på Lauryn Hills ”Everything Is Everything” fra 1998. I soulmiljøet i Philadelphia jobbet Legend seg sikkert framover. Han tok engelsk på universitetet, men brukte mer tid på å lage musikk, både i A Cappella-gruppen han var medlem i, som dirigent for et kirkekor og som soloartist på klubber og talentshow. I 2000 hadde han utvidet området for sine faste sceneopptreder fra Philadelphia til byer som New York, Boston, Atlanta og Washington D.C.. 

I 2000 gav han ut et selvtitulert demoalbum. Året etter lanserte han demoalhumet *Live at Jimmy’s Uptown*. På samme tid ble han kjent med produsenten Kanye West. West hadde gjort seg kjent gjennom å produsere blant andre Jay-Z og Scarface (artist), og hadde også en solokarriere i emning. Paret samarbeidet stadig oftere og i 2003 bidro de som produsent, vokalist og pianist både for Alicia Keys og Jay-Z. Dørene begynte å åpne seg for Legend som var i studio med storheter som blant andre Black Eyed Peas, Janet Jackson, Mary J. Blige, Eve og Britney Spears. Han spilte inn ytterligere to live-CD-er; *Solo Sessions, Vol. 1: Live at The Knitting Factory* og *Live at SOB’s*. 

Mot slutten av 2003 signerte John Legend kontrakt med Kanye West sitt produksjonsselskap, KonMan Entertainment, og fikk deretter platekontrakt med Columbia. Han albumdebuterte med *Get Lifted* som ble utgitt på tampen av 2004 i USA og fikk kjempekritikker verden over. 

Han har vunnet Grammy-prisen en rekke ganger.

## Diskografi
* 2004 *Get Lifted*
* 2006 *Once Again*
* 2008 *Evolver*
* 2013 *Love In The Future*
* 2016 *Darkness and light*
* 2018 *Legendary Christmas* 
* 2020 *Bigger Love* 

## Referanser


## Eksterne lenker
* 
* 
* 
*
Yamaguchi (Yamaguchi)

**Yamaguchi** (山口市 - *Yamaguchi-shi*) er hovedstad i prefekturet Yamaguchi i Japan. Med drøyt 190&nbsp;000 innbyggere er det den minste prefekturhovedstad i Japan.

Byen har et berømt, buddhistisk tempel, *Rurikōji*, med en fem etasjer høy pagode, og en katolsk kirke til minne om jesuittmisjonæren Frans Xaviers opphold i byen i 1550. 
## Referanser

## Eksterne lenker
*
Faktisitet

**Faktisitet** er et begrep som berører et utsagns relasjon til virkeligheten, spesielt innen den filofofiske retningen eksistensialisme, hvor det betegner de virkelige vilkårene for livet til et menneske. Det er særlig Martin Heidegger og Jean-Paul Sartre som bruker begrepet. For eksempel sies det at man kan ikke være en ekte samurai i det 20. århundre, siden samuraiene levde under forhold som ikke er mulig å gjenskape i vår tid.

Begrepet brukes også blant annet innenfor fotokunsten. Når man tar et bilde, har man fanget et sekund av virkeligheten. Det som bildet viser har skjedd en eller annen gang og det gir en ekstra dimensjon til fotoet, en faktisistisk dimensjon.
Paul Kruger

**Stephanus Johannes Paulus Kruger** (1825–1904) var leder for boerne og president for republikken Transvaal i Sør-Afrika fra 1883 til 1902. Han måtte forlate landet under boerkrigen og døde i eksil i Sveits.

## Referanser
Alicia de Larrocha

**Alicia de Larrocha y de la Calle** (1923–2009) var en spansk pianist. Hun vant flere priser og utmerkelser. Hun er blitt kalt en av de største pianistene i sin generasjon.

## Liv og virke
### Bakgrunn
Alicia de Larrocha ble født i Barcelona i Spania, der hun studerte piano sammen med Frank Marshall fra hun var tre år gammel. Da hun var fem hadde hun sin første konsert. Sin første orkesterdebut hadde hun i en alder av elleve. 
### Karriere
I 1947 begynte hun en internasjonal turne, med en rekke pianosolistpartier på repertoaret. Hun er mest kjent for sin innspillinger av Enrique Granados og Isaac Albéniz' verker. 

Alicia de Larrocha opptrådte med mange viktige orkestre i Europa, Israel, USA, Latin-Amerika, Japan og Sør-Asia under kjente dirigenter som Eugen Jochum, Sir Simon Rattle, Rafael Frühbeck de Burgos, Giuseppe Sinopoli, Zubin Mehta og Kent Nagano. Hun samarbeidet med musikere som Victoria de los Angeles og Montserrat Caballé, Guarneri String Quartet og Tokyo String Quartet, og fremførte Francis Poulencs *Concerto for Two Pianos*. Federico Mompou, som hun var venn med, dedikerte flere verk til henne.

Hennes fokus var på det klassiske og romantiske repertoar, spesielt Mozart og Schumann. Utenfor Spania ble hun først og fremst oppfattet som en spesialist i verk av spanske komponister, vlandt annet padre Antonio Soler, Enrique Granados og pianoverkene til Isaac Albéniz, Enrique Granados og pianoverkene til Isaac Albéniz.

De Larrocha hadde vært gift med den spanske pianisten Juan Torra (død 1982) siden 1950, som passet deres to barn Juan og Alicia og administrerte Academia Marshall,  musikernes konservatorium, for å gjøre det mulig for hustruen å forfølge en internasjonal karriere.

I 1995 var hun en fortsatt aktiv pianist, men hun måtte gjøre visse tilpasninger etter hvert som hun ble eldre. Hun var liten av vekst, under 150 cm høy, og hendene hennes var små til pianist å være. Dette gjorde at hun blant annet måtte slutte å spille Rakhmaninov. 

### Utmerkelser
Blant en meget lang rekke av priser og utmerkelser kan det fremheves at hun vant en Grammy Award i 1975 og en i 1992. Da var hun nesten 70 år gammel. I 1994 mottok hun Fyrsten av Asturias' pris for kunst.  Ellers kan nevnes *Medalla d'Or de la Generalitat de Catalunya*, honorærdoktorat fra Universitetet i Lleida, Ridder av Æreslegionen, *Premio Nacional de Música*, og *Medalla de Oro al mérito en las Bellas Artes.*

### Død
Alicia de Larrocha y de la Calle døde den 25. september 2009 på Hospital Quirón i Barcelona i en alder av 86 år. Helsetilstanden hadde forverret seg gradvis etter at hun brakk hoften to år tidligere.

## Referanser


## Eksterne lenker
* 
* 
* 
*  Intervju med New York Times
Fylkesvei 604 (Akershus)

**Fylkesvei 604 i Akershus** gikk mellom Høvik og Lysaker i Bærum. Veiens lengde var 4,1&nbsp;km.

Før 1. januar 2010 hadde veien betegnelsen fylkesvei 156.

2019 ble veien erstattet av fylkesvei 1428, fylkesvei 1620, fylkesvei 1621 og fylkesvei 1630.

## Kommuner og knutepunkter

;Trasé nord

;Trasé sør

## Referanser


## Eksterne lenker
* Vegvesenets vegkart
Helen Gurley Brown

**Helen Gurley Brown** (1922–2012) var en amerikansk forretningskvinne og mangeårig redaktør for damemagasinet *[[Cosmopolitan (magasin)|Cosmopolitan]]*. Hun er tilskrevet mye av æren for for bladets internasjonale suksess. 

Helen Gurley Brown ble født i Arkansas, USA i 1922. Foreldrene hennes var lærere. 

Hun skaffet seg en utdannelse innenfor forretningsvirksomhet. Etter flere jobber som sekretær fikk hun jobb i reklamefirmaet Foot, Cone and Belding da hennes sjef oppdaget at hun hadde et talent for å skrive vittig. Hun gjorde stor suksess, mottok mange priser og ble den høyest betalte kvinnelige reklameskribenten på USAs vestkyst i 1950–årene. I 1965 tok hun over redaktøransvaret for *Cosmopolitan.* Bladet hadde den gang sine kjernelesere i de såkalte «førsteklasses familier», og var mer fylt med strikkeoppskrifter enn artikler om det som mer generelt opptok unge kvinner. Først da Brown overtok redaktøransvaret fikk bladet den formen som kjennetegner det i dag. Hennes målsetning var å skrive for dem som var opptatt av mer enn det å skaffe seg mann og barn. Resultatet ble et verdensomspennende magasin og en internasjonal merkevare. Hun var sjefredaktør for den amerikanske utgaven fram til 1997, men fortsatte som redaktør for den internasjonale utgaven frem til sin død i 2012. 

Hun levde et aktiv singelliv helt fram til hun var 37 år. Da giftet hun seg med reklame- og filmmannen David Brown. De var gift helt til hans død i 2010.

Brown er også kjent for boka *Sex and the Single Girl* (1962), som regnes for å være en viktig bidragsyter til den seksuelle revolusjon.

## Referanser


## Eksterne lenker
* 
* 
*
David Brown

**David Brown** er navnet til flere personer:

* David Brown (britisk forretningsmann) (1904–93)
* David Brown (filmprodusent), amerikansk reklame- og filmprodusent (1916–2010)
* David Brown (roer), amerikansk roer 
* David Brown (friidrettsutøver), amerikansk paralympisk friidrettsutøver (f. 1992)
Ståle Sørensen

**Ståle Sørensen** (født 15. september 1972) er en norsk billedkunstner og Arbeiderparti-politiker bosatt i Drammen. Han har vært formann i Norsk Billedhoggerforening fra 2006 til 2011 og styremedlem i Norske Billedkunstnere fra 2009 til 2011.  

Sørensen hadde fra 2007 atelier i det gamle Lavetthuset på Hovedøya sammen med fire andre kunstnere og Tore H. Vigerust som her drev et privat klosterbibliotek. Høsten 2008 flyttet han til Fjellsbyen i Drammen hvor han bygget sitt eget atelier i Finnerudveien. Høsten 2014 bygget han enda et nytt atelier på Åskollen hvor han nå bor og virker. 

Sørensen har hatt en rekke separatutstillinger og blant annet vært representert ved Høstutstillingen og Norsk Skulpturbiennale. Han har blant annet utsmykket Nidarvoll Barnehage i Trondheim, Valle Hovin i Oslo og Brattørkaia i Trondheim. Han har også drevet et  mobilt galleri i en gammel campingvogn som i en rekke år turnerte Norge, Sverige og Danmark med samtidskunst.

## Politiker
Sørensen var lenge aktiv i Venstre og har vært leder av kulturutvalget i Oslo Venstre og leder i Gamle Oslo Venstre. Fra kommunestyrevalget 2007 var han første vara til kultur- og utdanningskomiteen i Oslo bystyre. I 2009 ble han leder i Drammen Venstre. Fra 2011 var han første varamedlem til Drammen bystyre og medlem av kontrollutvalget i Buskerud fylkeskommune.

I 2013 meldte Sørensen overgang til Miljøpartiet De Grønne. Fra 2015 var han medlem av bystyre og formannskap i Drammen, og nestleder i hovedutvalg for samferdsel i Buskerud fylkeskommune. Ved stortingsvalget 2017 var han Miljøpartiets førstekandidat i Buskerud. I perioden 2019-2023 er han varaordfører i Drammen kommune. Han gikk ut av MDG i januar 2021, og meldte seg inn i Ap.

## Referanser


## Eksterne lenker
*
Daniel Kvåle

**Daniel Kvåle** (født 7. juli 1980) er en norsk fotballspiller som spiller for Fjøra FK. Etter to sesonger som keeper for Adeccoligalaget Sogndal valgte han høsten 2008 å legge hanskene på hylla. Vinteren 2009 bestemte han seg for å gjøre comeback som utespiller for 3.divisjonslaget Fjøra FK, en klubb han tidligere har 150 kamper for som keeper.

## Karriere som spiller

## Referanser


## Eksterne lenker
* 
* Spillerprofil hos Sogndal Fotball.no
Accidents Never Happen

**Accidents Never Happen** (ANH) er et art rock-band fra Oslo. Det består av vokalist Magne Mostue, gitarist Martin Natvig, trommeslager Christian Løvhaug, samt gitarist Jesper Jørgensen og bassist Sondre Imset. Bandet flyttet til Liverpool 2006-2007 etter å ha sluppet debutalbumet *Oslo Beat*, og har siden den gang opptrådt med band som Die!Die!Die!, The Wombats, Asobi Seksu, Caribou, Wavemachines, William, Yeasyer, Johnny Foreigner og The Mae shi, samt spilt for festivaler som The Great Escape Festival, Liverpool Music Week og Liverpool Sound City i 2008.

## Diskografi
* *[[Oslo Beat]]* – utgitt september (2006)
* *[[Accidents Never Happen (album)|Accidents Never Happen]]* – (2009)

## Eksterne lenker
* 
*  Anmeldelse  av *Oslo Beat* på rockmidgets.com
*  Anmeldelse av *Oslo Beat* på roomthirteen.com
* Anmeldelse av ''Accidents Never Happen''
Hans Bauge

**Hans Kristian Bauge** (født 1947) er en norsk drosjesjåfør og debattant kjent fra flere debattprogrammer på TVNorge og TV 2. 

Bauge var fast tilskuer i debattprogrammene *[[Klart svar]]* og *[[Lønning og Staff]]* og fikk ofte slippe til orde med sine synspunkter. Han skulle representere «folkets røst» og «mannen i gata» og ble lagt merke til på grunn av sin spesielle fremtoning med knyttede never og en høylytt stemme preget av sinne og stort engasjement.  

Bakgrunnen for Bauges deltakelse var en konflikt han hadde med Oslo Taxisentral (og deretter Oslo Kommune) fordi de, ifølge Bauge, urettmessig hadde fratatt ham drosjeløyvet. Bakgrunnen var at han insisterte på retten til å kjøre drosje i egendesignet uniform og om retten til å nekte å ta kredittkort. Han sendte flere telefakser om saken sin til TVNorge, og etter hvert fikk han forespørsel om å være med i *Klart svar*. Bauge har i ettertida hevdet at hans utfall i debattprogrammene delvis var skuespill fra hans side. 

Han var nominert på andreplass for partiet Norgesdemokratene i Akershus ved stortingsvalget i 2009. 

Bauge har også vært engasjert og kjempet for personer som mener seg utsatt for grov urettferdighet i Norge. Han har siden 2004 vært nestleder i organisasjonen Kriminalofferforeningen Norge (stiftet i 1998). 

Han har vært bosatt i Sverige de siste årene.

## TV-opptredener
* 1992&ndash;1994: ''Klart svar'' (TVNorge) (fast publikummer)
* 1994–1997: ''Lønning og Staff'' / ''Lønning Direkte'' (TV 2) (fast publikummer frem til februar 1995 + siste episode)
* 1998: *[[XLTV]]* (NRK) (én gjesteopptreden)
*2007: *Et Rikere Norge* (dokumentarserie på VGTV) (én episode)

## Referanser


## Eksterne lenker
*  Lønning og Staff, 1997 (YouTube)
*  Intervju med Bauge i 2007 (VGTV, 2007)
Hermetikkindustriens Laboratorium

**Hermetikkindustriens Laboratorium**, også kalt **Hermetikklaboratoriet**, er et næringsmiddelinstitutt på Eiganes i Stavanger. Det ble offisielt innviet den 26. juni 1931, som det da eneste i sitt slag i Europa. Ved åpningen deltok representanter fra hele landets hermetikkindustri, forskningsinstitusjoner, departement og politiske organer. Laboratoriets første leder var Gulbrand Lunde.

Den eldste bygningen, Hermetikklaboratoriet i Niels Juels gate 50, ble tatt i bruk i 1931. 

Stavanger var Norges ledende by innen hermetikkindustrien. I 1925 var det 198 hermetikkfabrikker i Norge, 59 av disse lå i Stavanger.

## Laboratoriets oppgaver
Hermetikkindustriens Laboratoriums oppgaver var forskning og produktutvikling, forbedring og forenkling av arbeidsmetodene, råstoff- og driftskontroll, samt kontroll av det ferdige produktet. Blant laboratoriets første oppgaver er å dokumentere at hermetikk ikke er «død mat», men at steriliseringsprosessen bare reduserer vitamininnholdet i ubetydelig grad. Det fastlegger også optimale steriliseringsbetingelser for de forskjellige produktene og gir forøvrig  hermetikkindustrien råd i faglige spørsmål.

## Fagskole
I tilknytning til Hermetikklaboratoriet ble Hermetikk- og Konservesindustriens Fagskole, også kalt Hermetikkfagskolen, opprettet i 1952. Skolen ble senere Næringsmiddel-teknisk skole. 

## Norconserv
Hermetikkindustriens Laboratorium og Norges Hermetikkfagskole ble slått sammen til en stiftelse med navnet Stiftelsen Norconserv. Dette ble offisielt i 1985, selv om det mer eller mindre fungerte slik fra 1982.

I 2003 ble det opprettet et Norconserv AS. Stiftelsen Norconserv og andre aktører var aksjeinnehavere.

1. januar 2008 gikk Norconserv inn som et datterselskap i konsernet Nofima AS, fra 1. juli 2011 som en integrert del av Nofima, sammen med de andre datterselskapene.

28. juni 1982 åpnet Norsk Hermetikkmuseum i en tidligere hermetikkfabrikk i Øvre Strandgate 88 i Gamle Stavanger.  

## Eksterne lenker
* Fotonettverk Rogaland: ''Hermetikkindustriens Laboratorium''
*Hermetikkindustriens laboratorium arkivmateriale for årene 1936-1941 finnes ved NTNU Universitetsbiblioteket
Ian Holm

**Ian Holm** (født  12. september 1931, død 19. juni 2020) var en britisk skuespiller, kjent for sitt arbeid for både film og teaterscene, ikke minst for rollen som Bilbo Lommelun.

Holm opptrådte flere ganger ved Royal Shakespeare Company før han begynte med TV og film. I 1977 dukket Holm opp i TV mini-serien ''Jesus fra Nasaret'', og året etter hadde han en rolle i den prisbelønte TV-serien *[[The Lost Boys (TV-serie)|The Lost Boys]]*. For sin skildring av treneren Sam Mussabini i filmen *[[Ildvognene|Chariots of Fire]]* (1981), mottok Holm en pris under Cannes Film Festival, i tillegg til en Oscar-nominasjon i kategorien beste mannlige birolle. På 1980-tallet hadde Holm flere roller i filmer som *[[Time Bandits]]* (1981),  (1984) og *[[Brazil (film)|Brazil]]* (1985). 

Holm ble for alvor kjent i 1997 med to fremtredende roller, først som presten Vito Cornelius i *The Fifth Element* og senere som advokat i *The Sweet Hereafter*. I 2001 spilte Holm i filmen *From Hell*, som legen William Withey Gull. Samme år dukket han opp som Bilbo Baggins i *[[The Lord of the Rings: The Fellowship of the Ring]]*. Holm dukket opp igjen i trilogien med en opptreden i *[[The Lord of the Rings: The Return of the King]]* (2003). Han kom tilbake i rollen som Bilbo Baggins i filmen *[[The Hobbit: An Unexpected Journey]]*. 

Holm ble nominert til en Emmy Award ved to anledninger, henholdsvis i 1999 for sin opptreden i *King Lear*, og for en birolle i HBO-filmen *The Last of the Blond Bombshells* der han spilte mot Judi Dench, i 2001. Holm ga også stemme til mange britiske TV-dokumentarer og reklamefilmer. Holm var også med i to av regissør David Cronenbergs filmer, henholdsvis Naked Lunch (1991) og eXistenZ (1999). Holm ble tildelt Order of the British Empire i 1990 for sin innsats for britisk drama og film.

## Filmografi (utvalgt)
* ** (2012)
* *[[Lord of War]]* (2005)
* *[[The Aviator]]* (2004)
* *[[The Day After Tomorrow]]* (2004)
* *[[Ringenes herre: Atter en konge (film)|Ringenes herre: Atter en konge]]* (2003)
* *[[Ringenes herre: Ringens brorskap (film)|Ringenes herre: Ringens brorskap]]* (2001)
* *[[Napoleons nye klær]]* (2001)
* *[[From Hell]]* (2001)
* *[[Det femte element (film)|Det femte element]]* (1997)
* *[[Mary_Shelley%27s_Frankenstein|Frankenstein]]* (1994)
* *[[Naken lunsj]]* (1991)
* *[[Dans med døden (film)|Dans med døden]]* (1991)
* *[[Hamlet (1990)|Hamlet]]* (1990)
* *[[Henry V (1989)|Henry V]]* (1989)
* *[[Brazil (film)|Brazil]]* (1985)
* *[[Time Bandits]]* (1981)
* *[[Ildvognene]]* (1981)
* *[[Intet nytt fra Vestfronten (1979)|Intet nytt fra vestfronten]]* (1979)
* *[[Alien|Alien – Den 8. passasjer]]* (1979)
* *[[Holocaust (TV-serie)|Holocaust]]* (1978)
* *[[Jesus fra Nasaret (miniserie)|Jesus fra Nasaret]]* (1977) (miniserie)

## Referanser


## Eksterne lenker
*
Valpolicella

**Valpolicella** er et distrikt i Veneto i Nord-Italia, særlig kjent for sine kvalietsviner. Vin fra Veneto ble på 1980-tallet sett på som billig bordvin, mens den fra slutten av 1990-tallet har fått en kvalitetshevning. Årsaken er forbedret beplantning og produksjonsmetoder. Området har et stort mangfold av viner, som de røde Valpolicella Classico, Valpolicella Superiore, Ripasso, Amarone della Valpolicella og dessertvinen Recioto, og de hvite Soave, Chardonnay, Pinot Grigio, Trebbiano og dessertvinen Passito.

## Valpolicella
Valpolicella har følgende blanding av druer:

* Corvina Veronese (40–70 %)
* Rondinella (20–40 %) og
* Molinara (5–20 %)

Produsenten kan også bruke inntil 15 % andre druer, som Corvinone, Osseleta, Rossignola, Negrara, Trentina, Barbera og Sangiovese.
Den unge Valpolicella-vinen produseres av ferske druer, som lages vin av rett etter innhøstingen. Etter vinifikasjonen lagres den unge vinen ofte på ståltank, men kan også ligge seks måneder på eikefat. Vinen tappes på flaske som ung, enten etter ett eller etter to år. 

## Valpolicella Superiore / Ripasso
Vin laget etter ripasso-metoden bruker gjenværende drueskall, kjøtt og stein fra amarone- og reciotoproduksjon. Dette blandes med ny vin fra ferske druer, og gir en ny gjæring som gir en kraftigere, mer kompleks vin, også med noe høyere alkoholstyrke. Ripasso lagres på eikefat i ett til to år før den tappes på flaske. Ripasso fikk DOC-klassifisering fra 2009-årgangen.

## Recioto della Valpolicella
Recioto er en søt dessertvin laget i Valpolicella av delvis tørkede druer. Vinen lages på samme måte som Amarone, men gjæringen avsluttes tidligere for å beholde restsødme i vinen, vanligvis 100–120 gram sukker per liter. Vanlig alkoholstyrke er 13–14 %. Vinen lagres på eikefat i tre år eller mer, før den tappes på flaske.

## Amarone della Valpolicella

Druene høstes i september, og legges til tørking, normalt i fire måneder, før vinprosessen begynner. I denne perioden fordamper ca. 30 % av druesaften, noe som gir svært høy konsentrasjon i druene og høyt sukkerinnhold. Etter vinfikasjonen tappes vinen på eikefat for lagring i minst 24 måneder, ofte lenger, før den tappes på flaske. Vinen kan tappes om flere ganger på fat av ulike størrelser og alder for å påvirke modning og naturlig oksidasjon. Amarone vil vanligvis ha en alkoholstyrke på 15–16,5 %, lite til moderat restsødme (3–15 gram sukker per liter) og ofte en lett bitterhet. Amarone har oppnådd DOCG-status fra 2010-årgangen.
Kjell Erik Killi Olsen

**Kjell Erik Killi Olsen** (født 1952), etternavnet skrives ofte **Killi-Olsen**, er en norsk maler, tegner, grafiker og billedhogger. 

Han er særlig kjent for enkle, men særpregede skulpturer og fargesterke malerier, ofte av menneskeliknende, groteske og humoristiske fantasiskikkelser inspirert av samtidsdesign og eksotisk kunst.

Killi Olsen er utdannet ved Statens kunstakademi og ved et kunstakademi i Polen. Killi Olsen har hatt utstillinger over hele verden i tillegg til i Norge, blant annet i New York og São Paulo. 

Han har bidratt til Skulpturlandskap Nordland med skulpturen «Mannen fra havet» i Bø i Vesterålen.

I 2007 donerte han et av sine hovedverk, *Salamandernatten,* til Trondheim kommune. Dette er en installasjon som består av 72 skulpturer, alle mer enn 3 meter høye.

I 2016 kjøpte han gården Sandbu i Vågå som ble bygget opp av forretningsmannen Kjell Holm.

I 2017 kjøpte han de to bygårdene Kjøpmannsgata 36 og 38, som han fikk rehabilitert og ombygget totalt for å huse kunstsenteret Kjøpmannsgata Ung Kunst (K.U.K.), som han også donerte til Trondheim kommune, sammen med 1000 av sine egne kunstverk. Senteret åpnet i 2021.

I 2019 ble han tildelt Trondheim kommunes kulturpris, og i 2022 mottok Kjøpmannsgata Ung Kunst v/Killi-Olsen og arkitektene bak anlegget, HUS arkitekter og KEY arkitekter, Trondheim kommunes byggeskikkpris. 

## Referanser


## Eksterne lenker
* 
*  Galerie Pascal Lainé: Kjell Erik Killi Olsen
*  Presentasjon av Killi Olsen med CV og litt grafikk
*  Galleri med malerier og enda flere
*  Bærum kunstforening: Kjell Erik Killi Olsen
*  skulpturlandskap.no
Ingrid Kristine Hasund

**Ingrid Kristine Hasund** (født 1969) er en norsk lingvist som har forsket på ungdomspråk. Hun har utgitt flere bøker innen sitt fagområde. Hun er ansatt som førsteamanuensis ved Universitetet i Agder.

Hasund ble cand. philol. i 1996 ved Universitetet i Bergen og tok en doktorgrad i 2003 om bruken av ordene "liksom" i norsk og "like" i engelsk ungdomspråk. Avhandlingen hadde tittelen *The discourse markers like in English and liksom in Norwegian teenage language: a corpus-based, cross-linguistic study*. Arbeidet med doktorgraden var finansiert av Norges forskningsråds program for kulturstudier.

Hun ble ansatt som stipendiat ved Universitetet i Agder i 1999. Fra 2006 til 2008 hadde hun stillingen som førsteamanuensis i engelsk og norsk, fakultet for teknologi og realfag ved UiA og fra 2010 ved Institutt for nordisk og mediefag, samme sted. Hun har også en stilling som seniorforsker ved Avdeling for barn og unges psykiske helse, Sørlandet Sykehus. Hun har deltatt som språkekspert i radio- og TV-program som blant annet ''Først og sist'', ''Typisk norsk'' og *[[Språkteigen]]*, og var fast språkekspert i NRKs *[[Frokost-TV]]* fra 2006 til 2006.

Hasund har utgitt flere bøker innen sitt fagområde, blant annet *Fy farao - om nestenbanning og andre kraftuttrykk* (2005), *Slang* (2006) og *Ungdomsspråk* (2006).

## Referanser


## Eksterne lenker
AA Gent

**KAA Gent** (også kalt **AA Gent**) er en fotballklubb fra Gent, Belgia.

## Meritter
* Belgiske mester (1): 2015
* Belgiske cupmester (4): 1964, 1984, 2010, 2022

## Spillerstall
Oppdatert 27. mai 2024.

### Utlånte spillere

## Referanser


## Eksterne lenker
*
Bygdefolkets Krisehjelp

**Bygdefolkets Krisehjelp** (BK) var en politisk organisasjon i Norge i 1930-årene.

Bygdefolkets Krisehjelp ble stiftet høsten 1931 for å bekjempe virkningene av den økonomiske krisen som også rammet landbruket hardt. Organisasjonen raste over paripolitikken og krevde allmenn gjeldsnedskriving. Krisehjelpen hadde en aktivistisk arbeidsform og demonstrerte under tvangsauksjoner og utkastelser.

Krisehjelpen hadde på det meste 8–12&nbsp;000 medlemmer, i all hovedsak på Østlandet. Formann var storbonden David Seierstad på Toten, senere sakfører Olav Lien i Kviteseid. Organisasjonen utgav sitt eget blad, *Bygdefolket*.
 
## Valgsamarbeid med NS
Foran stortingsvalget 1933 ble det inngått avtaler om valgsamarbeid mellom Nasjonal Samling (NS) og Bygdefolkets Krisehjelp. De stilte felleslister i fem fylker: Oppland, Buskerud, Vestfold, Telemark og Aust-Agder. Listene bar navnet «Nasjonal Samling og Bygdefolket».

Oppslutningen ble størst i Telemark, der listen fikk 9 prosent av stemmene i landdistriktene (herredskommunene). Olav Lien var listens førstekandidat. Historikerne har tolket valgresultatet først og fremst som en støtte til Lien og Bygdefolkets Krisehjelp. Lien var noen tusen stemmer fra å bli valgt.

Bygdefolkets Krisehjelp døde hen i 1935–36 etter en periode med oppløsning og kamp mellom ulike fraksjoner.

## Arkiv
Protokollene fra landsstyret i Bygdefolkets Krisehjelp oppbevares ved Vestfoldarkivet. Det gjør også arkivet etter Kaare Frøland, som inneholder hans forskningsdokumentasjon om Bygdefolkets Krisehjelp.

## Referanser


## Litteratur
*
*
*
Fylkesvei 610 (Akershus)

**Fylkesvei 610 i Akershus** gikk mellom Grini og Lysaker i Bærum.

Traséer: Grini – Lysaker stasjon (4,8&nbsp;km), Lysaker torg – bygrensen (0,8&nbsp;km).

Før 1. januar 2010 hadde veien betegnelsen fylkesvei 166.

2019 fikk veien fra Grini til E18 ved Lysakerlokket nummeret fylkesvei 1632, veien fra Lysakerlokket til bygrensen fikk nummeret fylkesvei 1633.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 1366

**Fylkesvei 1366** går mellom Rustadporten i Ås og Reitvet i Nordre Follo.

Frem til 2019 hadde veien betegnelsen fylkesvei 27 (Akershus), strekningen mellom Reitvet og Skotby fikk eget nummer. Tidligere har strekningen gjennom Ås også hatt betegnelsen fylkesvei 57 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
3B/Bærums Verk

**3B / Bærums Verk IF** (3B/BVIF) er en basketballklubb som ble dannet i 2002 av BLNO-treneren Pål Berg for å gi de beste spillerne i distriktet muligheten til å utvikle seg i fellesskap. 3B er en sammensetning av EB-85, Bærums Verk IF og Sandvika BBK. Navnet 3B betyr «tre basketballklubber». I 2006 hadde 3B kun to lag, et 90/91 lag og et BLNO-lag.

Bærums Verk Jets var konkurs på slutten av 2005-sesongen, og 3B søkte om å overta BLNO-lisensen deres, men fikk nei av Norges Basketballforbund. Laget fikk derfor ikke sjansen til å spille i BLNO-ligaen før 2006-2007-sesongen.

## Plasseringer
*2005–2006: 2 (1.divisjon – menn). Rykket opp til BLNO etter å ha slått Hop og Fjellhamar Stallions i sluttspillet.
*2006–2007: 5 (BLNO Grunnspill)
*2007–2008: 5 (BLNO Grunnserie)
*2008–2009: 7 (BLNO Grunnserie)

## Referanser


## Eksterne lenker
* Bærums Verk – Basket – 3B
18. serierunde i Premier League 2006/07

**18. serierunde i Premier League 2006/07** begynte i London og oppgjøret mellom Charlton og Liverpool. Denne kampen gikk lørdag 16. desember klokka 13:45. Denne runden avsluttes på Craven Cottage og kampen mellom Fulham og Middlesbrough mandag 18. desember klokka 21:00.

 

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Fylkesvei 1018

**Fylkesvei 1018** går mellom Lilleby og Bilitt i Indre Østfold.

Da motorveitraséen på E18 ble bygd måtte fylkesveien legges i en sløyfe gjennom et dalsøkk under motorveien, fylkesveien ble derfor rundt 250 m lengre.

Frem til 2019 hadde veien betegnelsen fylkesvei 209 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 207 (Østfold)

**Fylkesvei 207 i Østfold** gikk mellom Linnestad og Brøholt i Hobøl.

2019 ble veien del av fylkesvei 211.

## Kommuner og knutepunkter

* Brøholt bro (Hobølelva, 23 m)

## Referanser


## Eksterne lenker
* Vegvesenets vegkart
Ramperim og ville vers

***Ramperim og ville vers*** (*Revolting Rhymes*)  er en barnebok av Roald Dahl, utgitt på engelsk i 1982, og utgitt på norsk i Jo Tenfjords gjendiktning i 1990.

Boken inneholder seks rim-fortellinger som gjenforteller klassiske eventyr med en absurd, komisk eller makaber vri. De seks eventyrene er Askepott, Jack og bønnestengelen, Snøhvit, Gullhår, Rødhette og De tre små grisene.

Boken er illustrert av Dahls faste illustratør Quentin Blake.
Fylkesvei 1368

**Fylkesvei 1368** går mellom Skoro og Asper bru i Nordre Follo.

Strekningen ble fastlagt 2019, og består av den tildigere fylkesvei 58 (Akershus), og en delstrekning av den tidligere fylkesvei 28 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Roggbif

***«Roggbif»*** er et mnemoteknisk akronym for et utvalg av farger i regnbuen, og i vårt synsspekter.

Siden lys kan ha uendelig mange forskjellige bølgelengder, finnes det i prinsippet uendelig mange forskjellige farger i regnbuen.  Mellom to farger finnes alltid enda en farge.  Ulike kulturer har ulike tradisjoner for hvilke farger de sier finnes i regnbuen.  For eksempel kan turkis være en regnbuefarge; en farge som ligger mellom grønn og blå.  Videre varierer grensene for farger; hvilke farger som passer inn under begrepet "gul" kan variere mellom ulike personer og mellom ulike kulturer.  

## Referanser
Darjeeling

**Darjeeling** (nepali , bengali ) er hovedstaden i Darjeeling distrikt i delstaten Vest-Bengal i India. Navnet er satt sammen av de tibetanske orda for lyn *dorje* og sted *ling* – lynets land.

Byen ligger 2&nbsp;134 moh. i åsene opp mot Himalaya. I Europa ble Darjeeling kjent på 1800-tallet som en av de engelske koloniherrenes mest populære «hill stations» – feriesteder i åsene opp mot Himalaya, der de trakk seg tilbake for å unngå den varmeste tida om sommeren og de drepende sjukdommene som fulgte med.

På siste del av 1800-tallet grunnla engelskmennene også store teplantasjer her, og distriktet er fortsatt berømt for sin *Darjeeling te*. Dette førte til stor innvandring fra Nepal (som den gangen fortsatt offisielt het Gorkha). Også arbeidere som i Nepal hørte til andre språkgrupper gikk over til å bruke nepali som fellesspårk. Den nepali-talende befolkninga i området kaller seg fortsatt *gorkhaer*, nå også for å ikke bli forveksla med innbyggere i Nepal. Darjeeling ble et viktig sentrum for språk, litteratur og kultur på nepali.

Byen Darjeeling har forbindelse til omverdenen via Darjeeling Himalayan Railway, en 80 km lang, smalsporet (610mm) jernbane (med kjælenavn «the Toy Train») til byen Siliguri.

## Kilder
* Darjeeling municipality - History  Besøkt 1. september 2017

## Eksterne lenker
* 
* Offisielt nettsted  Besøkt 1. september 2017
Wimbledon-turneringen 1989

**Wimbledon-turneringen 1989** ble spilt i juni i London og er en Grand Slam-turnering i tennis på gress. Det ble tyske seire i begge singlefinalene. Boris Becker vant over Stefan Edberg og tok sin tredje singeltittel i Wimbledon. I singleturneringen for damer vant Steffi Graf sin andre singletittel gjennom å vinne finalen i år som i fjor over Martina Navrátilová. Jana Novotná vant både double damer og mixed double i par med henholdsvis Helena Sukova og Jim Pugh. I double herrer vant paret John Fitzgerald & Anders Järryd fra Australia og Sverige.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Egwene al’Vere

**Egwene al'Vere** er en fiktiv person og en av hovedpersonene i Robert Jordans fantasy-serie Tidshjulet. Hun kommer fra landsbyen Emondsmark i Tvillingelvene, slik som mange av de andre hovedpersonene i serien gjør.
I begynnelsen av tidshjulets første bok Verdensøyet blir Egwene med når Aes Sedaien Moraine Damodred tar med seg Rand al'Thor, Matt Cauthon og Perrin Aybara bort fra landsbyen. Det er Moiraine som finner ut at Egwene kan lede Saidar, og dette fører senere til at Egwene drar til Det Hvite Tårnet for å studere. Dette vil senere avgjøre mye for henne, blant annet blir hun sendt ut av Amyrlins Trone for å jakte på den Svarte Ajah. Egwene er en Drømmer, noe som gir henne evnen til å forutsi fremtiden ved hjelp av drømmene sine. Hun er også en drømmevandrer og kan derfor gå inn og ut av drømmeverdenen Tel'Aran'Rhiod. For å utvikle denne evnen tilbrakte hun tid hos De Vise og aielene. Etter hvert viser det seg at Egwene er en av de sterkeste Aes Sedaiene som har eksistert på minst tusen år. Senere i serien blir hun valgt til Amyrlin av utbrytergruppen fra Det Hvite Tårnet.
Wimbledon-turneringen 1990

**Wimbledon-turneringen 1990** ble spilt i juni i London og er en Grand Slam-turnering i tennis på gress. Det var de samme to finalistene i singlefinalen for herrer som i de to foregående årene. Boris Becker i sin femte Wimbledon-finale møtte Stefan Edberg som var i sin tredje. Edberg vant over Becker denne gangen og tok sin andre singletittel i Wimbledon. Martina Navrátilová spilte sin ellevte singlefinale i Wimbledon og vant sin niende singletittel i turneringen. Hun beseiret Zina Garrison i singlefinalen for damer. Garrison tok sammen med Rick Leach hjem seieren i mixed double. Rich Leach vant også doubleturneringer for herrer sammen med Jim Pugh. Damedoublen ble vunnet av det tsjekkiske paret Jana Novotná og Helena Sukova.
 
## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Maybe I’m Amazed

**«Maybe I'm Amazed»** er en sang av Paul McCartney, utgitt på hans første soloalbum *[[McCartney]]* fra 1970. Sangen er en av McCartneys mest kjente og elskede sanger og går for å være en av hans beste, uansett Beatles, Wings eller solo.

Studioversjonen av sangen ble aldri gitt ut på singel. På tross av dette var det en stor radiohit da albumet kom ut.

En konsertversjon av «Maybe I'm Amazed» ble utgitt av Wings i 1976, fra deres *[[Wings Over America]]*-turné. Sangens høyeste plassering på Billboard Hot 100 var en 10.-plass.
Fylkesvei 1246

**Fylkesvei 1246** går mellom Mansrud og Haugskrysset i Indre Østfold. Veien går rett forbi Tenor kirkeruin.

Frem til 2019 hadde veien betegnelsen fylkesvei 691 (Østfold).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Live and Let Die (sang)

**«Live and Let Die»** er en sang av Paul McCartney og hans band Wings. Sangen var ikke inkludert på noe album fra Wings, men ble utgitt som en enkeltstående singel.

Sangen er en av McCartneys mest kjente verk og er en gjenganger på alle hans konsertopptredener.

«Live and Let Die» er tittel-låta fra James Bond-filmen *[[Å leve og la dø]]* (orig. *Live and Let Die*) fra 1973, den første filmen med Roger Moore i rollen som den hemmelige agenten. Sangen regnes av mange som en av tidenes beste filmmusikksanger, og den ble en stor hit over store deler av verden. I USA endte den på en 2.-plass på Billboard Hot 100.

Denne låta er kreditert både Paul og hans kone Linda McCartney. Ifølge Paul var det Linda som skrev reggaepartiet midtveis i låta. Innspillingen førte til en gjenforening med den berømte Beatles-produsenten George Martin som sto for produksjonen.

Sangen har også blitt gjort av andre artister, deriblant det populære 1990-talls bandet Guns N' Roses.
Zina Garrison

**Zina Lynna Garrison** (født 16. november 1963 i Houston, Texas, USA) er en tidligere profesjonell tennisspiller

I løpet av sin tenniskarriere vant hun 14 single- og 20 doubleturneringer, hvorav tre Grand Slam-mixeddouble. Hun nådde en fjerdeplass som høyest på rankinglisten over verdens beste kvinnelige tennisspillere i slutten av 1989. 

Garrison ble profesjonell tennisspillere i 1982 og hennes første turnering som proffs var French Open samme år, der hun kom til kvartfinale. Året etter nådde hun semifinalen i Australian Open og i 1984 gikk hun helt til topps i Zürich. Hun vant sin første doubleturnering i 1986 da hun i par med Gabriela Sabatini vant Canada Open. I Australian Open i 1987 vant hun mixeddouble-tittelen sammen med Sherwood Stewart og året etter vant de motsvarende turnering i Wimbledon. Garrisons eneste Grand Slam-finale var i Wimbledon i 1990, hun hadde på vei til finalen beseiret Monica Seles i kvartfinalen og Steffi Graf i semifinalen. I finalen tapte hun med 4-6, 1-6 mot Martina Navrátilová. Men i samme turnering vant hun sin tredje Grand Slam-tittel da hun sammen med Lori McNeil vant mixeddouble. Hun spilte sin siste Grand Slam-finale i 1992; doublefinalen i Australian Open sammen med Mary Joe Fernandez. 

Under Sommer-OL 1988 l Seoul vant hun to medaljer; gull i damedouble sammen med Pam Shriver og i singleturneringen fikk hun en bronsemedalje. 
 
Zina Garrison deltok også på det amerikanske Fed Cup-laget, hun spilte 27 Fed Cup-kamper mellom 1984&ndash;94 hvorav hun vant 22. 

## OL-medaljer
* OL 1988  Seoul - **gull** i tennis (double damer, sammen med Pam Shriver).
* OL 1988  Seoul - bronse i tennis (single damer).

## Grand Slam-titler
*  **[[Australian Open]]:**
** Mixed double: 1987 (sammen med Sherwood Stewart) 
*  **[[Wimbledon (tennis)|Wimbledon]]:**
** Mixed double: 1988 (sammen med Sherwood Stewart) 
** Mixed double: 1990 (sammen med Rick Leach)

## Referanser


## Eksterne lenker
*
Band on the Run (sang)

**«Band on the Run»** er åpningssporet fra Wings-albumet *[[Band on the Run]]*, utgitt i 1973. Sangen er en av de mest kjente og elskede sangene fra Paul McCartneys karriere etter The Beatles, og er et fast innslag på hans konserter.

Selve sangen er singelslipp nummer tre fra Band on the Run-perioden (etter «Helen Wheels» og «Jet»), og ble en massiv hit over hele verden, med topplasseringer i blant annet USA.

## Bakgrunn

Sangen er en tredelt sang, med en rolig start, før den tar seg inn i ett litt mer rocket parti og eksploderer inn i hovedpartiet. Sangen beskriver en rømning fra et fengsel, noe som kan gjenspeile hans og de tidligere medlemmene i The Beatles' følelse, under deres brudd noen år tidligere.

Faktisk fikk McCartney inspirasjonen til sangen fra George Harrison. På et forhandlingsmøte ved bruddet av The Beatles, kom han med utsagnet «If we ever get out of here». Et sitat som McCartney bruker i selve sangen.

Sangen passer også godt for hans gruppe Wings. Med navnet «Band on the Run» fikk sangen og albumet en dobbel betydning. Ikke bare ønsket McCartney å rømme bort fra alt styr og kaos som hadde med The Beatles å gjøre, men også det at Wings var et turnerende band, gjorde at tittelen passet godt. Wings var et «band on the run».
Rupi

**Rupi** er navnet på valutaenhetene som brukes i India, Pakistan, Nepal, Sri Lanka, Mauritius og på Seychellene. I Indonesia brukes betegnelsen *rupiah*, og på Maldivene brukes betegnelsen *rufiyah*.

*India: 1 indisk rupi = 100 paise. Den internasjonale valutakoden er INR.
*Pakistan: 1 pakistansk rupi = 100 peisa. Den internasjonale valutakoden er PKR.
*Nepal: 1 nepalsk rupi = 100 paise. Den internasjonale valutakoden er NPR.
*Sri Lanka: 1 srilankisk rupi = 100 cent. Den internasjonale valutakoden er LKR.
*Mauritius: 1 mauritisk rupi = 100 cent. Den internasjonale valutakoden er MUR.
*Seychellene: 1 seychellisk rupi = 100 cent. Den internasjonale valutakoden er SCR.
*Indonesia: 1 indonesisk rupiah = 100 sen (som forlengst er eliminert som følge av inflasjon). Den internasjonale valutakoden er IDR.
*Maldivene: 1 maldivisk rufiyah = 100 laari. Den internasjonale valutakoden er MVR.
Fylkesvei 1266

**Fylkesvei 1266** går mellom Sekkelsten og Solbergfoss i Indre Østfold.

Fra endepunktet er det åpen vei over damkronen på kraftanlegget til Solberg, men den er smal og bare egnet for personbiler. Kun en bil i bredden.

Frem til 2019 hadde veien betegnelsen fylkesvei 738 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Tel’Aran’Rhiod

'
*Tel'Aran'Rhiod*' er et begrep fra Robert Jordans fantasyserie Tidshjulet. 
Tel'Aran'Rhiod er også kjent som drømmeverdenen.

Mennesker som er opplært til, eller er født med evnen til å stige inn og ut av Tel'Aran'Rhiod kalles drømmevandrere. 
Det er også mulig å dra inn i drømmeverdenen gjennom en port, men da må du også dra tilbake samme vei, fordi hele deg er da i Tel'Aran'Rhiod. Denne måten å komme inn i drømmeverdenen på blir imidlertid sett på som ond av Aielenes Vise, som sitter på de største kunnskapene om drømmeverdenen. 

Drømmeverdenen er felles for alle verdener som eksisterer, og det som skjer med deg mens du er i Tel'Aran'Rhiod, vil ikke forandre seg etter at du våkner. Hvis du dør i drømmeverdenen, vil du, i samme øyeblikk, dø i den virkelige verdenen også. 
I Tel'Aran'Rhiod er det mulig å forandre omgivelsene med tankene, og dette gjør det farlig å ikke ha kontroll over tankene sine.
Silly Love Songs

**«Silly Love Songs»** er en sang av Paul McCartney og hans band Wings. Sangen ble først hørt på albumet *[[Wings at the Speed of Sound]]* fra 1976.

«Silly Love Songs» er på mange måter et svar fra McCartney til kritikerne. Han ble ofte hudflettet for å skrive for mange tankeløse sanger, ja rett og slett bare «silly love songs». Sangen var derfor hatet av kritikerne, men av publikum var den elsket.

Sangen er rytmemessig oppsatt i en typisk disco-stil, og har en bass som høres veldig tydelig gjennom hele sangen.

Silly Love Songs toppet Billboard Hot 100 i flere uker, og ble også en av 1970-tallets største singlesuksesser. Sangen er også representert på flere samleplater fra tiåret.
Pipes of Peace

**«Pipes of Peace»** er tittelsporet fra Paul McCartneys album *[[Pipes of Peace (album)|Pipes of Peace]]* fra 1983. Sangen var den andre singelen som ble utgitt fra platen (etter Michael Jackson-duetten «Say Say Say»), og toppet listene i Storbritannia før jul. Sangen er med det en av McCartneys største singelsuksser i hjemlandet.
Kronprinsen (film)

***Kronprinsen*** er en norsk spillefilm fra 1979 som ble regissert av Pål Bang-Hansen. Hovedrollen som Roar ble spilt av Bjørn Sundquist som her gjør sin filmdebut.

Filmens Roar er basert på den begavede politikeren Ola Teigen, som var på vei opp mot toppen i Arbeiderpartiet og var AUF-leder 1965-69, og begikk selvmord som følge av avsløringer fra både tidligere lederperioder og hans lederperiode.

## Handling
Kronprinsen handler om den unge og idealistiske Roar, som flytter til Oslo for å studere. Han klatrer raskt i en politisk ungdomsorganisasjon, som han blir formann for, og han ønsker å satse på en politisk karriere. Roar oppdager imidlertid at organisasjonen hans har mottatt økonomisk støtte fra et amerikansk fond, som arbeider for «demokratisk frihet», og som Roar forstår er en dekkorganisasjon for CIA. Et brev som avslører disse forhold, blir stjålet fra Roars kontor, og saken lekkes til pressen. Men på grunn av alle de politiske intrigene blir Roar etter hvert tvunget til å gi avkall på stadig flere av hans egne idealer. Roar slites dermed mellom sin egen ærlighet og lojaliteten til partiet, og han blir skjøvet ut av partiet. I tillegg blir personen som ble mistenkt for å ha stjålet brevet fra Roars kontor, utnevnt til å ta over Roars egen stilling.

## Rolleliste

## Kilder
* Cinemateket i Bergen sine sider om filmen

## Eksterne lenker
*
Goran Ivanišević

**Goran Simun Ivanišević** (født 13. september 1971 i Split i daværende Jugoslavia) er en tidligere profesjonell tennisspiller.

Ivanišević ble profesjonell tennisspiller i 1988 og tilhørte verdenseliten gjennom hele 1990-årene. Han var som best nummer to (1994) på rankinglisten over verdens beste mannlige singlespillere. Han var aktiv frem til 2004, og han vant 22 single- og ni doubleturneringer i løpet av tenniskarrieren. Han spilte fire singlefinaler i Wimbledon og vant én i 2001, hans eneste Grand Slam-tittel.

Ivanišević vant to olympiske bronsemedaljer, i single og double, under Sommer-OL 1992 i Barcelona.

## OL-medaljer
*  1992  Barcelona - Bronse i tennis, single menn Kroatia 
*  1992  Barcelona - Bronse i tennis, double menn Kroatia 
## Grand Slam-titler
*  **[[Wimbledon (tennis)|Wimbledon]]:**
** Single herrer – 2001 (han beseiret Patrick Rafter med 6-3, 3-6, 6-3, 2-6, 9-7 i finalen)

## Referanser


## Eksterne lenker
* 
*
Joachim Rønning

**Hans Joachim Rønning** (født 1972) er en norsk filmregissør og reklame&shy;produsent.

Han har hatt et langvarig samarbeid med regissør Espen Sandberg. De regisserte filmene ''Max Manus'' og *[[Pirates of the Caribbean: Salazar's Revenge]]*. Regissør&shy;duoen er barndoms&shy;venner og gikk sammen på filmskolen i Stockholm fra 1992 til 1994. I 1993 etablerte de selskapet Roenberg og drev i mange år med reklamefilm, både nasjonalt og internasjonalt. I 2006 spillefilm&shy;debuterte de med den fransk&shy;produserte westernkomedien *[[Bandidas]]*. Filmen ble innspilt i Mexico. I 2012 regisserte de den Oscar-nominerte ''Kon-Tiki'', basert på Thor Heyerdahl og Kon-Tiki ekspedisjonen. I 2017 hadde de regi på den amerikanske produksjonen *[[Pirates of the Caribbean: Salazar's Revenge]]*, som er den femte i rekken av *Pirates of the Caribbean*-filmene.

I 2019 hadde Rønning på egen hånd regi på den amerikanske eventyr&shy;filmen **.

## Referanser


## Eksterne lenker
* Joachim Rønning hos Filmweb
*
Fylkesvei 818 (Østfold)

**Fylkesvei 818 i Østfold** gikk mellom Svenneby i Eidsberg og Ørje i Marker. Veiens lengde var 16,7&nbsp;km. Veien gikk blant annet forbi den populære badeplassen ved Lundebyvannet.

Veien var del av E18 fram til ny tofelts vei ble åpnet i 1998 (Melleby – Trollbergtjern) og 2003 (Trollbergtjern – Ørje). Da motortrafikkveien Momarken–Melleby ble åpnet 1. oktober 2014, ble den tidligere strekningen mellom Melleby og Svenneby overført til fylkesvei 128. Da motortrafikkveien ble tatt i bruk til riksgrensen, ble også resten av veien overført til Fv128.

* fra Svenneby mot   Homstvedtkrysset,  Ørjeveien (→ ) mot  Ramstad
* Arm Ørjeveien (0,5&nbsp;km)
** Trollbergtjern
** fra Trollbergtjern mot Svenneby
** Trollbergtjern bru (over E18, 34 m)
** fra Trollbergtjern mot  Ørje i Marker

* Vestre Rødenesveien fra Kallak til  Skislett (8,1&nbsp;km)

* Vestre Rødenesveien fra Ørje til  Åsekleva, og mot  Damholtet

## Eksterne lenker
* Vegvesenets vegkart
Bernart de Ventadorn

**Bernart de Ventadorn** (også *Bernart de Ventadour*; født ca. 1140, død ca. 1200) var en fransk trubadur (oksitansk *trobador*).

Ventadorns mer enn 40 kjærlighetsdikt er blitt stående som noe av det mest typiske innen den sørfranske trubadurlyrikken, og de ble beundra både av de nordfranske trouvèrene og de tyske minnesangerne.

## Liv
Det finnes få sikre kilder om Bernarts liv – det meste av det vi vet om han stammer fra hans egne tekster. Han lærte trubadurkunsten av sin herre, Eble III av Ventadorn, og de første sangene dikta han til Ebles hustru, Marguerite de Turenne. Etter å ha forelska seg i henne ble han tvunget til å ta ut på vandring. Han fulgte med Eleonora av Akvitania til England, og hadde tilhold ved Plantagenet-hoffet. Seinere vendte han tilbake til Frankrike, der han en stund var i tjeneste hos grev Raymond V av Toulouse. På sine eldre dager gikk han i kloster i Dordogne, og døde der.

Bernart er unik blant 1100-tallets verdslige komponister ved at hele 45 av diktene og 18 av melodiene hans er bevart. Sangene hans daterer seg trolig til tidsrommet 1147-1180. Han er den viktigste inspirasjonskilden til trouvèretradisjonen som var under utvikling i Nord-Frankrike, der de tidlige trouvèrene ser ut til å ha kjent til og imitert sangene hans.

## Eksterne lenker
* 
* 
* Bernart de Ventadorn: Samlede dikt (på provençalsk)
* Diskografi